b'\n_START_ARTICLE_\nLapilli\n_START_PARAGRAPH_\nLapilli (ital lapilli, "pieni kivi") on tulivuoresta sinkoutuva, ilmassa lent\xc3\xa4v\xc3\xa4 rakeen tai tennispallon kokoinen kivi tai tuhkapallo._NEWLINE_Lapillit ovat halkaisijaltaan  2-64 millimetri\xc3\xa4. Usein lapillisade laskeutuu maahan ennen tuhkasadetta, kun tulivuori r\xc3\xa4j\xc3\xa4ht\xc3\xa4\xc3\xa4. Lapilleja syntyy tuhkapilvess\xc3\xa4 tiivistym\xc3\xa4ll\xc3\xa4 kosteasta tuhkasta ja laavaa pisaroitumalla. Pisaralapillit ovat pallomaisia, pisaramaisia, nappimaisia tai nostopainomaisia. Tuhkasta tiivistyy lapilleja mm. kosteuden ja tuhkapilven hankauss\xc3\xa4hk\xc3\xb6n takia tiivistysydinten ymp\xc3\xa4rille.'